Neville Johnson: **Látni Szellemben** (3)

**Hogyan? – (1)**

Sokszor úgy gondolkodunk, hogy az a világ, amit a kezünkkel meg tudunk érinteni és a fizikai szemünkkel magunk körül látunk, az sokkal valóságosabb, mint az igazi való világ. De pontosan az ellenkezője az igaz, mert a Biblia elmondja nekünk, hogy Isten láthatatlan és hallhatatlan. Az csak a fizikai szemre vonatkozóan igaz, hogy Ő láthatatlan. De a szellemi szemünk számára Ő nagyon is látható. A Biblia azt mondja nekünk, hogy hit által élünk, hitben élünk és nem látásban. És ez az Ige nem a szellemi szemekről beszél, hanem arról, hogy a fizikai szemeinkkel mit látunk. Amikor a fizikai szemünk látásáról beszélünk, akkor igenis hitben kell járnunk. De a szellemvilágban igenis kell szellemi látásunknak lenni. Kell, hogy lássunk szellemben! Beszéltünk arról, hogy Jézus a barátunk akar lenni. Hogyan válhatsz barátjává egy láthatatlan szellemnek? Jézus azt mondta: „*Többé nem szolgáknak hívlak benneteket, hanem barátaimnak nevezlek”* – olvassuk a **János 15:15**-ben. Hogyan válhatunk barátaivá egy láthatatlan szellemnek? Csakis a szellemünk által. Csakis szellem által, a mi újjászületett szellemünk által ismerhetjük meg és érthetjük meg Istent.

Amikor Ádám vétkezett, elveszítette azt a látóképességét, amivel beleláthatott a szellemvilágba. Lehet, hogy nem azonnal történt, hanem folyamatosan, egyre kevésbé látott már szellemben, de az biztos, hogy már nem a szelleméből élt tovább a bűnbeesése után, hanem a lelkéből, fizikai síkon, a fizikai érzékszervei által. És ez tulajdonképpen eltakarta előle azokat a szellemi képességeket, szellemi dolgokat, amelyek egyébként benne voltak továbbra is. Ahogy Ádám vétkezett, azonnal elveszítette azt a képességét, hogy továbbra is belelásson a szellemvilágba. De amikor te újjászületsz, az ’új teremtés’ embered az újjászületés által megkapja újra azt a képességet, hogy láthasson szellemben, és beleláthasson a szellemvilágba. Amikor újjászülettél, automatikusan megkaptad azt a képességet, hogy bele tudj látni a szellemvilágba. Tehát képes vagy szellemben látni.

**A János 3:3**-ban Jézus maga mondja: „*Bizony, bizony, mondom neked, ha valaki újonnan nem születik, nem láthatja meg Isten királyságát*.” Mit mond itt? Hogy nem láthatja meg Isten királyságát, a menny királyságát. Nagyon sokszor úgy említettük ezt az igeverset csupán, hogy amikor majd meghalunk, akkor a mennybe kerülünk, és akkor majd megláthatjuk Isten királyságát, a menny királyságát. De ha megnézzük a szövegkörnyezetében ezt az Igét, nem csak ezt jelenti. Ezt is jelenti természetesen, de van egy sokkal közelebbi jelentése is. Jézus azt mondta: Ha újjá nem születsz, akkor nem láthatod meg Isten királyságát. Ez azt is jelenti, ha újjászülettél, akkor igenis megkaptad azt a képességet, egy örökölt képességet, hogy megláthatod Isten királyságát, a menny királyságát. Tehát a mennyet, az angyalokat, és mindent, ami a szellemvilágban van. Tehát abban a pillanatban, ahogy újjászülettél, megkaptad ezt a képességet.

És aztán tovább megy Jézus. A **János 18:36**-os versben ezt mondja: „*Az én királyságom nem ebből a világból való.*” Tehát nem azt mondta: Ha te újjászületsz, megláthatod a királyságot. Jézus itt azt mondja: *Az én királyságom nem ebből a világból való, hanem a szellemvilágból, ami a természetes szem számára láthatatlan világ.*

Akkor vizsgáljuk meg, mit tartalmaz Isten királysága, vagy mi foglaltatik bele Isten királyságába. Ebben benne vannak: a menny, az angyalok, a szentek, akik a tanúbizonyság fellegei, Jézus, az Atya, a Szent Szellem. Tehát a teljes szellemvilág, tulajdonképpen összpontosul, vagy csoportosul abban, amit mi úgy nevezünk, hogy Isten királysága. Ma például nagyon-nagyon sok angyal volt itt jelen, együtt imádták velünk az Urat a dicsőítés során. És együtt voltak velünk a tanúbizonyság fellegei közül rengeteg sok szent, akik szintén együtt imádták az Urat velünk. Mert ez Isten királyságának a szférája, a valósága vagy birodalma. Ez a szellemvilág. Ha tehát te újjászülettél, igenis beleláthatsz ebbe a világba. Nem kell ehhez ’szuper-szentnek’ lenned, csak újjá kell születned.

Pál imádkozott. Azt mondta: Azért imádkozom – az **Efézus 1:18**-ban, fordítsunk mi is oda -, hogy: „*Világosítsa meg értelmetek szemeit, hogy tudhassátok, és láthassátok*.” Tehát ez a tudás – az eredeti szerint a megtapasztalás vagy átélés szerinti megismerésre utal, – nem mentálisan, értelmileg, vagy az elme szintjén megismerni vagy megtudni, hogy Isten mit akar. Isten azt akarja, hogy igenis meglásd azt, amit Ő neked készített. Azt akarja, hogy meglásd a végterméket, amit a szellemvilágban számodra készített. Azt akarja, hogy ezt meglásd látomás formájában, tehát, hogy ezt meglásd szellemben. *Az értelmetek szemei megnyíljanak, hogy meglássátok, mi a ti elhívásotok reménysége, és mi az Ő öröksége dicsőségének gazdagsága a szentek között.* A **19.** vers: *És mi az Ő hatalmának felséges nagysága irántunk, akik hiszünk az Ő hatalma erejének ama munkája szerint.* Tehát három szó van itt, amit ki szeretnék emelni: a szemek, a megértés és a megvilágosodás.

Pál így imádkozott - nézzük meg a **16**-os, **17**-es verseket: „*Nem szűnök meg hálát adni értetek, emlékezvén rátok az én könyörgéseimben, hogy a mi Urunk, Jézus Krisztusnak Istene, a dicsőségének Atyja adjon néktek bölcsességnek és kijelentésnek szellemét az Ő megismerésében.”* Ez a „megismerés” a görög szerint az ἐπίγνωσις (epignoszisz), ami azt jelenti, hogy tapasztalat vagy átélés általi megismerés, tehát úgy tapasztaljuk meg Őt, hogy a mi értelmünk szemei megnyíljanak. A szemek azok, amikkel látunk. Tehát ez a látás területéről beszél. Ugyanezt a szót használja a fizikai szemekre is és a szellemi szemekre is, tehát a szellemi látásra is. Ez ugyanaz a szó, ami a látás. De itt minek a látása? A mi megértésünknek, értelmünknek a szemei, az értelmünknek a látása az, amiről beszél. Tehát ez az „értés” vagy „megértés” - itt a görög szó, amit használ, a διάνοια (dianoia) -, az értelmünknek a szemei, egy másik fordítás szerint a szívnek a szemei. Ez talán egy jobb fordítás is, mert közelebb áll az igazsághoz, vagyis a valósághoz.

Van egy olyan angol fordítású Biblia, ami azt mondja: a belső szemeit. Ez is közel áll. De azt a szót, hogy belső szemei, ezt a szót, hogy ’dianóia’, ugyanezt a szót használja az Ige az elképzelésre, a képzelődésre, vagy képzeletre. A képzelet mindig együtt jár ezekkel a dolgokkal. A **Lukács 1:51**-ben használja az Ige ugyanezt a szót, amikor azt mondja, hogy: *A szívük gondolatában felfuvalkodtak, büszkék voltak*. Vagyis hogyan? Az ő szívük gondolatában. Itt szintén a ’dianoia’ görög szót használja, ami azt jelenti, hogy az ő képzeletükben, amit magukról képzeltek, az elképzelésükben felfuvalkodtak voltak. Magyarul: többnek képzelték magukat.

Itt, az efezusi levélben úgy fordították az Igét, hogy a mi megértésünknek, vagy értelmünknek a szemei. Tehát Pál miért imádkozott? Hogy a mi szemeink, tehát a látásunk, vagy másképp: a képzeletünk vagy elképzelésünk megvilágosodjon. Megértést kapjon. Ez a „megvilágosodás” egy újabb görög szó, ami a φωτίζω (phótidzó). És ebből kapjuk azt a szót, ami a fotográf, a fénykép. A phótidzó, ami azt jelenti, felvilágosítani, megvilágosítani valamit, ami egyben a fotográf, a fotó, vagy fénykép jelentése is. Tehát ez képekről beszél, mint amiket lefényképeztek. Tehát magyarul: a te látásod, az értésed, vagy megértésednek a szemei, ami az elképzelés, a képzeletednek a látása. Van egy olyan képernyője az elmédnek, az a terület, ahol maga a látás történik, a képzelet, vagy elképzelés, és ennek a megértéséről van itt szó, ami megvilágosodik. És amikor ez megvilágosodik, akkor te megismeréshez jutsz, tehát megtudod, hogy mit akar neked Isten adni. Hogyan? A képzeleted látásán keresztül. Más szavakkal: olyan, mintha fotók jelennének meg, mintha képek jelennének meg itt, az elmédnek ezen a területén, phótidzó a szellemvilágban.

Mert azt mondja, hogy a te képzeletednek a belső szemei elkezdenek képeket látni, víziók formájában. Hogy ezeken a képeken keresztül megtudd, megismerd, és beléphess a valóságába mindannak, amit Isten neked készített. Értitek, amit mondok? Isten azt akarja, hogy a szellemi embered igenis bekerüljön abba a valóságba, hogy megláthasd mindazt, amit Ő a számodra elkészített. A jelened és a jövőd számára is, hogy megláthasd, és azáltal be is teljesíthesd azt Istenben. És járhatsz ebben, mert az örökkévalóságban nincs idő. A múlt, a jelen és a jövő mind egyként jelenik meg. A teljességet megláthatod a szellemvilágban, ezért van az, hogy amikor Isten rád néz, Ő a teljességet látja. Ő mindent lát: a múltadat, a jelenedet és a jövődet. Úgy lát téged, mint egy teljes egész. Pontosan látja, hogy mire hívott el téged.

Tehát a mi elhívásunk reménységéről szó lesz, hogy beteljesíthessük mindazt itt a földön, amire Ő elhívott bennünket. És megláthassuk az Ő hatalma nagyságát mindannyian, akik hiszünk az Ő hatalmas erejében. Tehát Ő azt akarja, hogy a te újjászületett embered által igenis képes legyél látni a szellemvilágban, a te elméd fókusza által, az Úr felé való imádatodon keresztül, a szeretet motivációján keresztül és a szeretet érzésén keresztül. És azáltal, hogy Rá fókuszálsz, Rá figyelsz, és így összekapcsolódsz a szellemi embereddel az Ő Szellemével. És akkor meglátod ezeket a képeket magad előtt, és pontosan belépsz ebbe a világba. És Isten pontosan ezt akarja. Amiről elmélkedsz, amire figyelsz, amire szögezed a figyelmedet, a szellemvilágban az valóságként jelenik meg.

Az **1Mózes 11:6** azt mondja: *Íme, ezek az emberek eggyé válnak* - mivel volt közöttük egység a Bábel tornyának megépítésekor -, *és mindnyájan egy nyelvet beszélnek.* És azt mondta Isten, hogy *semmi nem állíthatja meg őket attól, hogy véghezvigyék azt, amit elképzeltek*. És ezek még csak nem is voltak Isten szerinti emberek, hanem istentelenek. Mégis, hiába, hogy istentelen emberek voltak, azt mondta az Úr: Semmi nem állíthatja meg őket abban, hogy megtegyék azt, amit elképzeltek. Semmi sem tudja őket ettől visszatartani, vagy megakadályozni. Miért? Mert ez egy szellemi törvényszerűség. Ez egy szellemi törvény. Mivel ezt a szellemi törvényszerűséget gyakorolták, azt mondta Isten: Semmi nem tarthatja őket vissza attól, hogy megtegyék azt, amit elképzeltek. Tehát egy szellemi törvénybe léptek bele. És mivel egyek voltak, egy irányba fókuszáltak, tehát mindannyian ugyanarra összpontosítottak, egyszerre, egységben.

Jézus azt mondta: *Ha hiszel a te szívedben, semmi sem lehetetlen számodra*. Ugyanez a nagyon egyszerű kijelentés érvényes ránk. Amikor Jézus Krisztussal vagy közösségben, akkor igenis az az elvárás feléd, hogy szellemben kerülj be a közösségébe, mert Ő szellem, és Ő a szellemi világban van, ott tartózkodik. A te elméd az a jármű, ami oda vihet téged. Ahhoz, hogy Jézus Krisztussal közösségben légy, kell, hogy szellemben légy. A te elméd, tehát az, amire fókuszálsz, vagy figyelsz, erős érzelmekkel együtt, pontosan odavisz téged a szellemvilágba. Ádám elvesztette a bűnbeesés után azt a képességét, hogy belelásson a szellemvilágba. Viszont az újjászületésed által újra visszakaptad ezt a képességet. Azt mondta: Az én királyságom nem ebből a világból való. Most lapozzunk a **Zsidókhoz írt levél** **12:2**-höz. „*Nézvén a hitnek fejedelmére és bevégzőjére, Jézusra, aki az előtte lévő öröm helyett, megvetve a gyalázatot, keresztet szenvedett, és az Isten királyi székének jobbjára ült.”* Ez, hogy „nézünk Jézusra”, ezt az eredetiben két szóval fejezi ki: nézve a szívvel és az elmével. A szívvel, ami a belső szemünk, és az elmével Jézusra nézve.

**2Korinthus 4:18** „*Mivelhogy nem a láthatókra nézünk, hanem a láthatatlanokra.”* Hogy tesszük ezt meg? Hogyan nézünk a láthatatlanokra? Hogyan nézünk arra, amit nem tudunk meglátni? Hogyan tudunk arra nézni, ami láthatatlan? Mert a láthatók ideig valók, a láthatatlanok pedig örökké valók. Ez nagyon érdekes. Mivelhogy az Ige felszólít bennünket, hogy nézzük a láthatatlant, akkor ez azt jelenti, hogy igenis megvan a képességünk arra, hogy beleláthassunk a láthatatlanba. Azokba, amiket a természetes, fizikai szemeinkkel nem láthatunk meg. Megvan ez a képességed. Azok a dolgok, amelyek nem láthatók, tehát láthatatlanok a fizikai szem számára, örökkévaló dolgok. Mivel ez a szellemvilágban van benne, tehát a láthatatlanra nézünk. Azt láthatjuk meg. Ehhez viszont hitre van szükségünk. Hitre van szükség, hogy átléphessük azt a határt, vagy korlátot, hogy beleláthassunk a láthatatlan világba.

Jézus benned van. Így van? Ő valóságosan ott van a te bensődben, ez nem csak egy teória, nem csak egy elgondolás. Nem csak teológia, meg kell értened, hogy Ő valóságosan, ténylegesen benned van. Most már mindannyiótoknak ezt tudnotok kellene, hogy Ő igenis bennetek van. Rengeteg, rengeteg sok Ige van, ami ezt bizonyíthatja. Ez egy valóság. Ő mindig, Ő állandóan ott van a te bensődben. Hányan tudjátok, hogy vizualizálni tudtok valami olyan valóságot, ami ott van. Hányan tudjátok, hogy igenis megláthatsz egy olyan valóságot, ami ott van a szellemvilágban. Ránézhetsz arra. Ezek nem hasztalan képzelődések vagy képzelgések, hanem ez valóság. Mert Ő ténylegesen ott is van. Ő ott van a te bensődben. És bármikor ránézhetsz, hiszen azt mondja a **Zsidókhoz írt levél**, hogy: Jézusra nézzünk. A hited kezdőjére és bevégzőjére. Tehát az, hogy vizualizálod, hogy látod Őt, ez egy valóság. Valóságként megjelenő dolog.

Meg kell tanulnunk azt, hogy hogyan tudunk Jézusra nézni. Azok az emberek, akik természetes szinten is intuitívabbak, azoknak sokkal gyorsabban és könnyebben megy ez a dolog. Viszont az átlagemberek természetes szinten nem rendelkeznek ilyen intuitív képességekkel, nekik igenis dolgozniuk kell ezen. Tehát, valamilyen szinten gyakorolni kell tudatosan. És sokszor ez időbe telik, és át kell törnünk a hitetlenség gátjait vagy akadályait. Ahhoz, hogy az Úrra nézhessünk, és a **2Korinthus 3:18** azt mondja: „*Mi pedig az Úrnak dicsőségét mindnyájan fedetlen arccal szemléljük, ugyanazon ábrázatra elváltozunk dicsőségről dicsőségre, az Úrnak Szellemétől.”* Tehát hogyan csináljuk ezt? Hogyan tudunk az Úrra nézni? Hogyan tudjuk Őt fedetlen arccal szemlélni? Hogy tehetjük ezt meg? Ez nagyon érdekes igevers.

A **2Korinthus 3** Mózesről beszél, aki lejött a hegyről, és az arca elé egy leplet kellett tenniük. Mivel ő az Úr jelenlétében volt, és annyira ragyogott az arca, hogy el kellett takarniuk ezt egy lepellel. És azt mondja a **13**-**14**-es vers: *„És nem, miként Mózes, aki leplet borított az orcájára, hogy ne lássák Izrael fiai az elmulandónak végét. De megtompultak az ő elméjük.”* Idézik az Ószövetségből, amikor Mózes lejött a hegyről, leplet kellett az ő arcára tennie. Izrael gyermekei nem láthatták az ő arcát. És azt mondja az Ige: Pontosan így van ez veletek szellemileg. Nem láthatjátok meg Jézust. A zsidókról beszél ez, hogy van itt egy problémátok. Azt mondja: *A ti elmétek meg van vakítva, vagy tompulva.* A **14**-es vers: *És még a mai napig is van a szívetek, az elmétek előtt egy lepel.* Valami, ami eltakarja a látásotokat, amikor Krisztusról beszélünk. Ezt mondja a **14**-es vers. Tehát azt mondja, hogy a szív körül van egy lepel. A **15**-ös vers: Lepel borul az ő szívükre. *Mindmáig, amikor csak olvassák Mózest, lepel borul az ő szívükre.* De a **16**-os vers azt mondja: *Mikor pedig megtér az Úrhoz, lehull a lepel.*

Amikor a szívünkről beszélünk, akkor miről beszélünk tulajdonképpen? A lelkünkről, a szellemünknek egy részéről. Melyik részéről? Emlékeztek még? A lelkiismeretünkről. A szellemünkben van egy pici kis ék, ami beékelődött oda. Azt pedig úgy hívjuk, vagy úgy nevezzük: lelkiismeret. Tehát a szívedben benne van a szellemed, a lelked, az érzelmeid, az akaratod, a gondolataid, amit oda kell fordítanunk az Úrhoz. Mert azt mondja itt az Ige: *Amikor a szívünket az Úrhoz fordítjuk, lehull a lepel a szemeink elől.* Tehát ezt mondja az Ige. Arról beszél, hogy megláthatjuk az Urat. Méghozzá hogyan? Fedetlen arccal. A görög szerint ez a fedetlen arc, ez azt jelenti, hogy lepel nélküli. És így ránézhetünk az Úrra, és megláthatjuk az Urat. Mi volt ez a lepel, ami visszatartotta az embereket attól, hogy meglássák Jézust? Nem láthatták meg Jézust, nem ismerték fel, hogy Jézus volt a Messiás. Nem látták ezt meg. De mi volt ez a lepel? A Biblia nagyon világosan elmondja nekünk, hogy ez egyszerűen a hitetlenség.

A **Róma 9**-ben olvashatunk erről. A zsidók egyszerűen hitetlenség miatt nem látták meg Jézust, és nem ismerték föl, hogy Ő volt a Messiás. **Róma 9:31-32** azt mondja: „*Izrael ellenben, mely az igazság törvényét követte, nem jutott el a törvény szerinti igazságra. Miért? Azért, mert nem hitből keresték, hanem mintha a törvény cselekedeteiből volna.”* Tehát nem tudtak belépni az igazság törvényébe, tehát az új szövetség megismerésében volt ott valami, ami meggátolta, megakadályozta ezt. És mi volt ez a lepel, mi akadályozta meg őket? A hitetlenség. A hitetlenség. A **Róma 11:20**-ban azt mondja: „*Hitetlenség miatt törettek ki, te pedig hit által állsz*.” Tehát hitetlenség miatt nem léphettek be. Tehát a természetes Izrael, a fizikai Izrael. **23**-as vers: „*Sőt azok is, ha nem maradnak hitetlenségben, beoltatnak*.” Tehát amikor az új szövetségről beszélünk, és arról, hogy ki az, aki Jézust felismerte, mint Messiást, akkor azt mondja az Ige: A hitetlenség miatt nem ismerték Őt föl. A hitetlenség leple takarta el az ő szemüktől. Hitre van szükség ahhoz, hogy az Úrra tudjunk nézni, és meglássuk Őt.

És az **Efézus 3:17** is hitről beszél, hogy hogyan kerülhetünk közelebb az Úrhoz. Azt mondja: „*Lakozzék a Krisztus hit által a ti szívetekben*.” Honnan tudod, hogy Jézus Krisztus a szívedben lakozik? Úgy, hogy elhiszed azt. Tehát hit által tudod ezt. És ha Ő a szívedben van, hit által igenis ránézhetsz, és megláthatod. Tudod, a problémánk ezen a területen van, mert ahhoz, hogy a szellemvilágban bármit is tehessünk, mindenben szükség van hitre. Mindig felmerül az a rész, amikor úgy gondoljuk: Ó, ez biztos csak én vagyok! Ó, ezt biztos csak én képzelem! Ahhoz, hogy túllépj ezen, átlépd ezt a fajta hitetlenséget vagy kételkedést, ehhez hitre van szükséged, hogy elhidd azt, hogy nem te vagy ez, aki ezt képzeli, hanem egy valóságot nézel, szemlélsz. Egy valóságos dolgot. Jézus Krisztus személyét, aki a szívedben lakozik benne. És ezt fedetlen arccal láthatjuk és nézhetjük. Tehát, megláthatjuk és meghallhatjuk Jézust, hit által. A szívünkben, az elménkben, a képzeletünkben, amelyek odafordultak az Úrhoz. És ezért ez a lepel lehullott a szemünk elől.

És várakozunk az Úrra. Hogyan várakozunk az Úrra? Hogyan nézünk az Úrra? Ez pont egy ilyen szituáció, hogy be kell kapcsolódnunk a Szellem dolgaiba, vagy rá kell hangolódnunk a Szellem dolgaira. De hogyan tudod ezt megtenni? Hogyan nézhetsz az Úrra? Hogyan láthatod meg Őt? Hogyan tudsz te Jézusra nézni, aki a hited kezdője és bevégzője? Mondhatjuk azt, hogy mindannyian odafordulhattok az ablak felé, és ha kinéztek az ablakon, láthatjátok az ablakon keresztül, hogy mi van odakint. Így van? És ha azt mondom: Nézz az Úrra! Akkor azt hogy teszed? Pontosan ugyanígy. Nagyon sok Ige támasztja alá ezt, vagyis hogy fordítsuk a szívünket az Úr felé! Nézzünk Őrá! Van a mi bensőnkben egy képernyő. Tehát van a mi bensőnkben egy képernyő. Ezt a képernyőt tükörnek is nevezhetjük, tükörnek is nevezi az Ige. De most képzeljük el, hogy van egy képernyő, ami olyan, mint egy projektor vászon. És ezt úgy kell látnunk magunk előtt, hogy az elménknek is van egy ilyen kivetítője, egy ilyen képernyője, mint egy kivetítő vászon, amire kivetítenek dolgokat.

Három külön projektor, vagyis három külön kivetítő van, ami ugyanarra a képernyőre, kivetítő vászonra irányul. Az egyik kivetítő te vagy, aki kivetíted erre a képernyőre azt, ami benned van, a saját gondolataidat. Ő ezt illusztrálja is, és azt mondja: Ott van egy kis emberke. Pontosan oda vetítheted a kivetítőddel a képernyőre, tehát ez te vagy. Bármit, amit te akarsz, amit te elképzelsz. A saját képzeleted által, amit éppen gondolsz, azt kivetíted arra a képernyőre, és ott az fog megjelenni. Például bármi, ami a múltadban történt. Múltbeli dolgokat kivetíthetsz arra a képernyőre, és ott meg fog jelenni. És új dolgokat is teremthetsz, elképzelhetsz dolgokat, amiket te magad képzelsz el, és meg is jelenik azon a képernyőn. Bármi, amit teremteni akarsz, kivetítheted oda. Értjük ezt?

Aztán van egy újabb kivetítő, vagy projektor, ami Isten maga. A Szent Szellem által bármit kivetíthet arra a képernyőre, amit csak akar, és megjeleníthet ott. Tehát az Ő értelméből, megértéséből, az Ő ismeretéből, bölcsességéből bármit megjeleníthet azon a képernyőn számodra. De van még egy másik kívülálló dolog, ami a problémánk, ami a sátáni, démoni szellem. Ugyanis nekik is van egy kivetítőjük, és ők is meg tudnak jeleníteni képeket a te képernyődön. Ők is vetítenek, sajnos, és bármikor kivetíthetnek a te képernyődön bármit. Megtörténet az, hogy egyszerre láthatod, amint három különféle projektor, három kivetítő jelenik meg egy képernyőn. Három projektor, három kivetítő lehet egyszerre bekapcsolva, és mind a három kivetít egyetlen egy képernyőre. Ez a képernyő pedig a te elméd.

Ez kissé zavaró lehet, összezavarhat, mivel három projektor, három kivetítő van. Egyszerre mehet az Úrnak a vetítése is, és megmutathat neked dolgokat. És te a saját elméd által beléphetsz abba a képbe, és megváltoztathatod ezt. Hozzáadsz dolgokat, vagy megváltoztatsz dolgokat. Mert a saját elméd közbelép, és már te vagy, aki vetítesz a saját képernyődről. Próféciát is. Ezért mondja Pál, hogy amit Szellemben kezdtetek, nehogy testben végezzétek! Amire törekednünk kell, az az, hogy Jézus Krisztusra figyelve hagyjuk, hogy csak Ő vetítsen ki erre a képernyőre, az Ő saját elméjét. A Krisztus értelme lakozzon bennünk. Az Ő gondolatai, az Ő bölcsessége, az jelenjen meg ezen a képernyőn egyedül. Sajnos, démoni szellemek is vannak itt, és ők is rendelkeznek azzal a képességgel, hogy a te képernyődön vetítsenek ki dolgokat, megjelenítsenek képeket azon.

Nézzük meg most igei szempontból ezt az egészet, hogy még jobban megérthessük ezt. **2Korinthus 3**-hoz lapozzunk. **2Korinthus 3:18** „M*i pedig mindnyájan fedetlen, vagy nyitott arccal szemléljük Őt.”* Az eredeti szerint azt mondja: Mint egy tükör által, mint egy üveg által. Itt álljunk meg egy pillanatra. Tehát mindannyiunknak szemlélnie kell az Urat, mert akkor jön el a változás. Vagyis azt mondja, hogy elváltozunk dicsőségről dicsőségre. Tehát mikor változunk el? Ha Őt nézzük, ha Őt szemléljük. Mindnyájan fedetlen, lepel nélküli arccal nézzük Őt. Tehát már itt feltételezzük, hogy nincs semmi hitetlenség. A hitetlenség itt már eltűnt, és már fedetlen arccal, lepel nélküli arccal nézhetjük és szemlélhetjük Őt. És ez olyan, mintha egy üvegbe néznénk bele. Mert az eredetiben, a görög szerint ez azt jelenti, hogy ez olyan, mintha tükörbe néznénk, vagy pedig egy képernyőre, mint ahogy itt illusztráltuk a kivetítő vászon képernyőjével. Pontosan ezt jelenti ez a görög szó, hogy olyan, mintha belenéznénk egy tükörbe, vagy olyan, minthogyha néznénk egy képernyőt. Tehát Isten mindnyájunk számára adott egy képernyőt, ami az elménkben van.

Az **1Korinthus 13:12** azt mondja: „*Mert most tükör által homályosan látunk.”* Egy másik fordítás szerint: *Olyan, mintha üveg által látnánk homályosan.* Vagy a görög szerint ugyanazt a szót használja, tehát olyan, mintha a képernyőre kivetítve látnánk homályosan. *De amikor már az Úrral leszünk, akkor mindnyájan színről színre látunk majd.* Tehát azt mondja, hogy úgy látunk, mintha egy tükörre, mintha egy üvegre lenne kivetítve, vagy mint egy képernyőre lenne kivetítve mindaz, amit látunk. És sokszor ez a látás, ez a kép kissé homályos. Az Úr az, aki kivetít erre a képernyőre dolgokat számunkra. Ugyanezt a szót használja itt a görögben, az eredetiben. Azt is kifejezi, hogy nem olyan, mint amikor színről színre, tehát szemtől szembe látunk valakit, vagy valamit. Miért? Mert a szellemi látás, az másképp működik. Ehhez hitre van szükségünk. Olyan, mintha tükör által homályosan látnánk, vagy üveg által. Mintha egy üvegen néznénk keresztül.

De el fog jönni az az idő, amikor színről színre, szemtől szembe meglátjuk Őt, amikor örökkön örökké az Ő dicsőségében Vele együtt leszünk az örökkévalóságban. Akkor minden nagyon élénk lesz, és nyílt. De most – azt mondta az Úr – Én így döntöttem, így választottam, hogy itt, amíg a földön vagy, így láss. Úgy, hogy legyen egy víziós látó képességed. Rendelkezel azzal a képességgel, hogy lehetnek látomásaid, tehát láthatsz szellemben. Az ószövetségi prófétákat nevezték látóknak. Mert ők beleláttak a szellemvilágba. Hol láttak? Nem külső, kívülálló, a testünkön kívül álló dolgok látásáról beszélünk most, hanem belső, a mi bensőnkben lévő látásról. Mert most ez a normális, ez a hétköznapi, ez az általános, ahogy Isten beszél hozzánk, ahogy megmutat nekünk dolgokat. És ez úgy történik, hogy a mi képernyőnkre bizonyos képeket megjelenít. Nagyon fontos, hogy megértsük, hogy igenis láthatunk – lehet, hogy homályosan, de láthatunk – ezen a képernyőn keresztül.

Tehát mindannyian rendelkezünk látóképességgel. A Szent Szellem, Jézus is kivetíthet erre, mi magunk is kivetíthetünk erre, de sajnos, a sátán maga is kivetíthet erre. Nagyon fontos, hogy odaszenteljük magunkat, a mi szívünk szemeit az Úr számára. Oda kell adnunk a szívünk szemeit teljes mértékben az Úr számára. Oda kell szentelnünk ezt Neki. Most azt szeretném kihangsúlyozni, hogy rendelkezünk azzal a gyönyörű, leírhatatlanul szép képességgel, hogy igenis láthatunk szellemben. Igenis megjelenhetnek a képernyőnkön bizonyos képek, amik együtt járhatnak érzésekkel, érzelmekkel is, amelyet Isten teremtett. Látod, a képzelődés, a képzelet, az nem egy szentségtelen dolog. Isten adta ezt számodra. Nagyon-nagyon fontos cél érdekében. Miért adta Isten neked ezt a képességet, hogy rendelkezz képzelettel? Hiszen megvan erre az oka. Nem csak úgy magától fejlődött ki ez a képességünk, ezt Isten adta nekünk. Ő teremtett bennünket, Ő alkotott meg minket így. Ez része a mi látóképességünknek, a látási kapacitásunknak. Mert Ő ezen keresztül akar hozzánk beszélni, meg akar nekünk ezen keresztül mutatni dolgokat. Igenis szükségünk van erre, és oda kell szentelnünk számára ezt a képességünket, a látóképességünket. A képzeletünk képességét oda kell szentelnünk, föl kell ajánlanunk Isten számára.

A Biblia beszél a szívünk szemeiről. Tehát a szívünk szemeit oda kell adnunk, fel kell ajánlanunk, oda kell szánnunk az Úr számára. Így láthatjuk meg az Urat. Lehet, hogy nem tisztán, világosan, hanem csak homályosan látjuk ezt, de akkor is ott van, akkor is látjuk. Isten megadta ezt a képességet nekünk. Jézus Krisztus valóságára, valóságosságára tudunk ránézni, rátekinteni, és megláthatjuk ezt. Hol? A mi bensőnkben. Ahhoz, hogy ezt megtehessük, azok, akik természetes szinten nem intuitívak, azoknak egy kicsit dolgozniuk kell ezen. Hogyan teheted ezt? Hogy használod az elmédet, használod a képzelőerődet. Neked kell kezdeményezned azt, hogy Jézust odahelyezed a saját gondolataiddal a te saját képernyődre. Bármilyen módon is képzeled el Jézus külsejét, nem az számít! Lehet, hogy egy gyerekkönyvben láttad Őt lerajzolva, lefestve. Bárhogy is, csak képzeld el Őt, mert nem ez számít, hogy külsőleg hogyan képzeled el Őt. Egyszerűen csak képzeld el, és tedd oda a képernyődre, mert rendelkezel ezzel a képességgel.

Igenis te döntheted el, hogy mit helyezel oda, arra a képernyőre. Ezt nekünk tudatosan kell tennünk, tehát nézzünk az Úrra! Hogyan nézel te az Úrra? A szíved szemeivel, magyarul: a képernyődre azt helyezed oda, amit te elképzelsz az elmédben. Teheted azt is, ahogy olvasod az Igét, abból elképzeled. Például amikor leült Jézus a kút mellé, amikor beszélt az asszonnyal – a **János 4**-ben -, vagy bárhogy, ahogy el akarod képzelni. Elképzelheted Őt ott. A lényeg az, hogy helyezd fel Őt a képernyődre. Hányan tudjátok azt, hogy amire figyelsz, azzal leszel összeköttetésben. Arra fogsz ráhangolódni, vagy összekapcsolódni.

Nem tudom, hányan emlékeztek még, hogy a régi időkben voltak kutak, amit kézzel kellett pumpálni. Gyerünk már, nem vagytok annyira idősek még, hogy ne emlékezzetek rá! A legtöbb ilyen szivattyús kutat úgy csinálták meg, hogy hozzá volt csatlakoztatva egy tényleges kúthoz, amiben víz volt. De ahhoz, hogy elindítsd a vizet azon keresztül, neked kellett a pumpálást elkezdened. Neked kellett ennek a karját elkezdeni húzni és nyomni. Ha egy pohár vizet akartál abból engedni, akkor először is fel kellett – úgymond – szivattyúzni ezekkel a mozdulatokkal. Ez nem működött magától. Tehát nem úgy működött, mint ma, hogy megnyitod a csapot, és már jön is belőle a víz. Hanem fel kellett előbb pumpálni, hogy felszivattyúzd a vizet, és bekerüljön a csövekbe a víz, hogy aztán azon keresztül megindulhasson a víz folyása. És amikor már ez ment, akkor már folyt a víz ezen keresztül. Ez az – úgymond – vízpumpálás. És élet jött abból, víz jött abból, amikor már felpumpáltad azt. És pontosan ugyanez a helyzet szellemben is.

Neked kell először – úgymond – a pumpálást csinálnod a szellemvilágban. Neked kell az Úrra nézned, az Úrra tekintened! És aztán pedig, amikor már te odafordítottad a szemed, az elméd szemét vagy tekintetét, utána már folyik, árad, onnantól fogva már azt nem te csinálod, hanem már Ő az, aki megjelenít képeket azon a képernyőn. Onnantól fogva átveszi az irányítást. Te kezdted el ezt azáltal, hogy a vízpumpát elkezdted pumpálni. Azzal, hogy ránéztél az Úrra, összekapcsolódtál szellemben, és most már a te bensőd azt vetíti ki, azt vetíti vissza, amit az Ő Szelleme ad. Tehát magyarul: az Ő projektora, vagy kivetítője kezdett el vetíteni a te képernyődön. Te csak elkezded szemlélni az Urat, imádod Őt, dicséred Őt, Rá fókuszálsz, és aztán egyszer csak azt veszed észre, hogy már olyan képeket látsz, amit nem te képzeltél el. Tehát Ő átveszi az irányítást, és Ő kezd vetíteni számodra, vagyis képeket mutat neked. Ennyire egyszerű. Sokszor ez megy olyan automatikusan is, amikor szuverén akaratából az Úr csak egyszerűen elkezd kivetíteni dolgokat úgy a képernyődre, hogy nem is gondolkodsz semmin sem. De nem ez az általános. Általában neked kell kezdeményezned, először is az Úrra nézel, utána pedig Isten átveszi az irányítást, és Ő kezd el már kivetíteni dolgokat.

Fordította: Gégény Éva